Maya Bednárik
Tarabová

Hriešne tóny dlaní

Ukážka z elektronickej knihy

formát EPUB

Text © Maya Bednárik Tarabová, 2014

Ilustrácie vnútra i obálky © Milan Mesároš, 2014
V roku 2014 vydalo vydavateľstvo © HladoHlas Group, spol. s r. o.
www.hladohlas.sk, info@hladohlas.sk
ako svoju 55. publikáciu

Jazyková úprava Anna Fričová

Grafika a zalomenie Pavel „Hirax“ Baričák
Výber básní Ján Tazberík

Básne zoradil Ondrej Kalamár

Vydanie prvé
Vytlačila tlačiareň P+M, Turany, www.p-mtlac.sk

Objednávky:

HIRAX Shop, Rumunskej armády 1/6, Martin 036 01

www.hiraxshop.sk , obchod@hiraxshop.sk

Kontakt na autora:

Facebook: Maya Bednárik Tarabová

ISBN 978-80-89711-06-2

Vytvorenie elektronickej verzie Dibuk, s. r. o., 2014

Predslov

V kruhu času

cez otvor poznania

neviem nájsť koniec

To preto

že verím na večnosť

a lásku ktorá k nej patrí

Iba my sme pominuteľní

Proti vetru

Nebudem plakať

proti vetru

Mám toľko smútku

v duši

že slzy musia von

Nebudem plakať

proti vetru

Kvíli

Všetko suší!

Prehlušil by môj ston

Keby

Keby

som mala

jazyk

ako mačka

dodnes

si lížem rany

Žiadne

by neboli

mať jej pazúry!

Do srdca

Dotykom ťa vpijem

ako vyprahnutá zem

keď ďalej rodiť nevládze

Potom ti túžbou opojená

silno horúca

stečiem po ramenách

rovno do srdca

Iná?

Vystúpim z obrazu

vášho sveta

Nikto nečiaha

tam kde lietam!

Ak spadnem

znova sa vznesiem

nad mraky

Vraj iná?

To vy ste

všetci rovnakí!

Atlantída citov

Vedela som ťa naspamäť

Pórmi tela

za teba dýchať chcela!

Lenže pravda ma rozbila

Bič krutých viet šľahal

ako more biele mušle

o skaly

Do tých ktoré vyplavil

som dýchala bolesť

a strach

Dnes ťa už neviem

naspamäť

Moja Atlantída citov

zostala v hlbinách